rlitschk/wikidir huggingface dataset:
Gerhard Meier (* 20. Juni 1917 in Niederbipp, Kanton Bern; † 22. Juni 2008 in Langenthal) weer en Swiezer Schriever. Meier is 1917 as Söhn vun en Psychiatriepleger in Niederbipp boren. Sien Moder weer en Plattdüütsche vun Rügen. Tohuus hebbt se Swiezer Dialekt snackt, aver de Moder hett dor veel Platt rinmengelt. Meier see later, dat dat sien Sinn för Spraak-Feinheiten scharp maakt hett. Meier wull geern Architekt warrn, hett denn aver doch blot en Hoochbo-Studium an dat Technikum in Burgdorf anfungen. Dat Studium hett he aver wedder afbraken un is 1938 in en Lampenfabrik in Niederbipp anfungen. Dor hett he – blot ünnerbraken vun sien Militärtiet in’n Tweten Weltkrieg – 33 Johr lang as Designer un toletzt as technischen Leiter arbeidt. Meier harr al in sien Studientiet en beten wat dat Schrieven anfungen, aver as he sien Beroop opnahmen harr, harr he dat Opgeven. Eerst 1957 füng he dor wedder mit an, as he wegen Tuberkuloos en Tiet in dat Sanatorium in Heiligenschwendi wesen is. 1964 keem sien eersten Gedichtband rut. 1971 denn hett Meier sien Arbeit ganz opgeven un weer denn fre’en Schriever. En beten bekannter is he 1979 worrn, as Peter Handke de Hälft vun’n Franz-Kafka-Pries an
Karl-Heinz Madauß (* 31. Januar 1935 in Marnitz) is en plattdüütschen Schriever. Madauß is 1935 as Söhn vun en Arbeider in Marnitz boren. He güng op Volksschool in Spornitz un hett vun 1950 af an in de Meierie in Goldenbow lehrt. Vun 1956 bet 1960 möök he ein Feernstudium to’n Ünnerstufenlehrer un Fernstudien an de pädagoogsche Hoochschool Potsdam un de Universität Rostock. Denn hett he as Lehrer in Karow un Parchen arbeidt. Vun 1984 af an weer he Betreuer för psychisch un Suchtkranke in dat Reha-Zentrum Friedrichsruhe. 1995 is he in’n Rohstand gahn. He leevt nu in Parchen. As Schriever bekannt worrn is he vör allen mit sien Roman-Reeg üm Oll Hinning, in de he vun en Mekelbörger Knecht to Anfang vun dat 20. Johrhunnert vertellt. För den tweten Band hett he 1994 den Wilhelmine-Siefkes-Pries kregen un 2008 för de kumplette Trilogie den Johannes-Gillhoff-Pries. Dorto keem 2018 de Quickborn-Pries. Karl-Heinz Madauß ===== Oll Hinning vertellt - Geschichten ut Kaisers Tieden ===== / Hinstorff-Verlag, Rostock 1991, ISBN 3-356-00399-2 Karl-Heinz Madauß ===== Hinnings Geschichte(n)2" - Wer weit, wo dit noch kamen ward… ===== / Stock und Stein, Schwerin 1995, ISBN 3-910179-39-8 Karl-Heinz Madauss ====== Hinning 1 == Roman Mecklenburger Platt / Books
En Loewinghus is en Huustyp vun Buurnhüser, de vör allen in’n olen Oosten in Oost- un Westpreußen bet na Brannenborg veel boot worrn is. Dat Huus tekent sik dör en Loov an de Front ut. Vörn in’t Huus legen de Wahnrüüm, achtern de Stallen för dat Veeh. Baven geev dat en groten Spieker. De Spieker weer vörn so bi dree Meter ruttrocken, dat een vör de Huusdöör en Loov hett. Dat Huus is normalerwies in Fackwark boot wesen. De Loov kunn een ok mit’n Wagen befohren. Sünd nu aver nich mehr veel vun disse Hüser nableven. Loewinghus. Mehr Biller, Videos oder Audiodateien to’t Thema gifft dat bi Wikimedia Commons.
En Buurnhuus is en Huus vun en Buurnhoff. Regional hebbt sik ganz verschedene Typen vun Buurnhüüs rutbillt. Dat Huus mutt normalerwies för dree bet veer Generatschonen Platz beden un faken ok noch för Knechten un Deerns. Ok dat Veeh is in welk Regionen ünner een Dack mit de Lüüd ünnerbröcht, in annere Regionen is dat Veeh extra in Stallen ünnerbröcht. Ok bi Hau un Stroh gifft dat Regionen, de dat ünner een Dack ünnerbringt, anner Regionen hebbt dat extra in Schünen. Dat Neddersassenhuus, dat in grote Delen vun Plattdüütschland begäng is, is en Bispeel, wo allens ünner een Dack is (gifft liekers aver ok Stallen un Schünen). Neddersassenhuus Gulfhuus un Haubarg Sleswiger Huus Loewinghus
Christa Wehling (* 6. März 1928 in Elmshorn, Sleswig-Holsteen; † 17. März 1996 ok dor) weer en düütsch Volksschauspelerin. Christa Wehling hörr af 1954 över Johrteinten to dat Ensemble vun dat Hamborger Ohnsorg-Theater. Se wurr denn ok en bundswiet Publikum bekannt dör de wedderkehren Feernsehöverdrägen dör de NDR, so bi de spoodriek Inszeneeren Opa wird verkauft (1961) mit Henry Vahl, Heinz Lanker, Karl-Heinz Kreienbaum, Der Bürgermeisterstuhl (1962 un 1969) mit Heinz Lanker, Otto Lüthje, Henry Vahl, Erna Raupach-Petersen, Meister Anecker (1965) mit Henry Vahl, Jochen Schenck, Heini Kaufeld, Zwei Kisten Rum (1968) mit Wiebke Allert, Werner Riepel, Heini Kaufeld, Die Kartenlegerin (1968) mit Heidi Kabel, Willy Millowitsch, Mein Mann, der fährt zur See (1971) mit Werner Riepel, Edgar Bessen, Hilde Sicks, Das Hörrohr (1973) mit Hans Jensen, Heidi Mahler, Ernst Grabbe un Gute Nacht, Frau Engel (1983) mit Heidi Kabel, Werner Riepel, Karl-Heinz Kreienbaum. Ok in eenig Feernsehproduktschonen hett se mitspeelt, so as in Sparks in Neu-Grönland (1971), Bismarck von hinten oder Wir schließen nie (1974), Aller guten Dinge sind drei (1980) un Die schönsten Geschichten mit Heinz Rühmann (1994). Hörr letzte Böhnenrull weer in dat Stück De Bürgermeisterstohl, 1994. Christa Wehling weer siet 1957 mit hör Schauspel- un Ohnsorg-Ensemblekolleg
De Koschnerre-Tidd weer de Tied 1863 un 1864, as de Polen un Litauers en Opstand gegen de Russen maakt harrn. De Tied heet na de Koschnerre, de poolschen Soldaten mit de opbagen Sesen, de op Poolsch kosinierzy heet. In’n Januar 1863 güng dat los. De Polen stünnen na de drüdde poolsche Delung ünner de Herrschop vun de Russen. Dat geev en ganze Reeg vun Demonstratschonen. An’n 14. Oktober deen de Russen dat Kriegsrecht utropen. Junge Polen hebbt anfungen, gegen de russ’sche Övermacht antogahn. Veel wullen sik gegen de Wehrplicht in de russ’sche Armee wehren. So hebbt se en Oort Partisanenkampf gegen de Russen föhrt, de veel mehr Lüüd harrn. Eerst mit’n April 1864 harrn de Russen den Opstand dalkregen.
De Karl-Mahnke-Theaterpries is en Pries för plattdüütsche Theaterstücken, de vun de plattdüütschen Bühnenbünn un den Mahnke-Verlag utloovt worrn is. He schull 2009 dat eerste Maal vergeven warrn un denn all dree Johr wedder. De Jury hett aver beslaten, dat de inreckt Stücken de nödige Qualität nich hebbt un dat de Pries nich vergeven warrt. Nu warrt de Pries eerst 2012 dat eerste Maal vergeven. De Pries is mit en Priesgeld vun 1000 Euro verbunnen un dat Stück vun’n Winner schull in’n Mahnke-Verlag rutgeven un op een vun de plattdüütschen Bühnen ut de Bühnenbünn toeerst opföhrt warrn. Besünners junge Schrievers schullen dor bi stöhnt warrn, de Öllersgrenz för’n Pries is 35. He schall jedet Maal en bestimmten Swoorpunkt hebben. För dat eerste Maal 2009 weer dat dat Kinner- un Jöögd-Theater wesen. Infos to’n Pries bi’n Mahnke-Verlag (hoochdüütsch)
Albert Breyer (* 2. Januar 1889 in Żyrardow; † 11. September 1939 in Warschau) weer en poolsch-düütschen Schoolmeester un Ethnografen. Breyer is 1889 in Żyrardow as Söhn vun Gustav Ferdinand Breyer un Berta Schön boren un dor ok op Volksschool wesen. Bet 1905 weer he op de Hannelsschool in Lodz. 1906 hett he an de Alexander-School in Tomaszew sien Prüfung to’n düütschen Schoolmeester an de Volksschool maakt un weer denn Schoolmeester an verscheden Volksscholen in de Ümgegend vun Lodz. Vun 1906 bet 1908 an en Privatschool in Koluszki un denn bet 1910 an en Privatschool in Lodz. Bet 1913 weer he denn an de Dörpschool in Leosin un hett 1912 dat Lehrerseminar kumplett afslaten. 1914 warrt he na’n Zar sien Armee intagen un maakt op de Kadettenanstalt in Sankt Petersborg en Utbillung to’n Offizier. 1915 un 1916 arbeidt he wedder as Schoolmeester, nu an de School vun de düütsch-evangeelsche Gemeen in Petersborg. In Petersborg deit he 1916 ok sien Fro Adele Raths heiraden. He geiht op dat Lehrerinstitut in Petersborg un dröff denn ok op Middelschool ünnerrichten. De Russ’sche Revolutschoon beleevt he mit sien Fro un sien Söhn in Chakow. Nadem he na Polen trüch is, fangt he 1918 as
Rolf Dahlgrün (* 19. Mai 1908 in Hannober; † 19. Dezember 1969 in Horborg) weer en düütsch Politiker un Bundsminister vun de FDP. He weer van 1962 bit 1966 Bundsminister för Finanzen. Nah sien Abitur 1928 hett Dahlgrün Juristeree studeert, 1931 dat eerste un 1935 dat tweete juristisch Staatsexamen makt. He weer denn eerst Assessor bi de Gaujägermeester in Hannober un siet 1936 in leedend Positschon in de Rechtsafdeelen vun de Phoenix Gummiwerke AG in Hamborg-Harborg. 1937 hett he sien Doktertitel mit de Arbeit Die Jagdwilderei nach § 292 RStGB. in der Fassung des Gesetzes vom 28. Juni 1935. Kört för sein Dood wurr he 1969 to’n Vörsitter vun de Düütsch Fördervereen vun de World Wildlife Fund wählt. Nah Rolf Dahlgrün wurr de Dahlgrünring in Hamborg-Willemsborg nömmt. Dahlgrün weer bit 1945 Lidmaat vun de NSDAP. Siet 1949 weer he Lidmaat vun de FDP. Van 1953 bit 1957 weer he Lidmaat vun de Hamborgsche Bögerschap; siet 1954 weer he Vörsitter vun de Huusholtutschuss. Van 1957 bit 1969 weer he denn in de Düütsch Bundsdag. He is immer över de Landslist vun sien Partei in de Bundsdag wählt wurrn. Van 1961 an bit he Bundsfinanzminster wurr, weer he Vörsitter vun de Wertschapsutschuss
De Richards sünd en Musikgrupp, de vör allen Rock op nedderlandsch-neddersassisch speelt. Bestahn deit de Band ut Richard „Gorro“ Jansen (vun Deutekem) un Richard van der Zee (vun Stienwiekerwoold). Jansen weer vördem al bi Jovink en de Voederbietels wesen un van der Zee hett Leder för den Mannenkoor Karrespoor schreven. Toeerst harrn se Mark Maas an’t Slagtüüch mit dorbi, aver he is al fröh wedder utstegen un se hebbt denn Hans „Mongo“ Bouman an de Trummeln sett. Noch mit dorbi is Robert Busscher. Grünnt hett sik de Grupp 2007. Boerderie. Single, 2008 Boxoet Boxan. Single, 2008 Achterhoek An Zee. Single 2009 Websteed van De Richards (nedderlandsch)
De Hügelgräver bi Rispel befinden sück in de Knyphuuser Wald süüdlich vun Rispel, wat en Ortschaft vun de Stadt Wittmund in Neddersassen is. Se stammen ut de Bronzetied. Vun de oorsprünglich ruch weg 100 Hügels sünd blots en paar erhollen bleven. De annern hebbt se um 1900 rüm plattmakt. Koordinaten:53° 30′ N, 7° 49′ O
Patrick Wayne Swayze (* 18. August 1952 in Houston, Texas; † 14. September 2009 in Los Angeles, Kalifornien) weer en US-amerikaanschen Schauspeler, Singer un Danser. Swayze sien Mudder Patsy Swayze weer en veel nafraagt Choreograafsche in Hollywood. Se hett to’n Bispeel för Filmen as Urban Cowboy, Thelma & Louise oder One Last Dance arbeit. Sien Vadder Jesse Wayne is 1982 von een Hartinfarkt dood bleven. Patrick Swayze hett twee Bröder, Don un Sean, un een Süster, Vicky, de 1994 al dood bleev. Butendem gifft dat noch en adopteerte Süster mit den Naam Bambi, de ok in One Last Dance to sehn weer. Swayze is na de College-Tiet na New York togen, woneem he en professchonelle Utbilln to’n Ballett-Danser maakt hett. Bekannt worrn is he as Schauspeler in de Rull vun Orry Main in de Feernsehreeg North and South, de groten Spood harr un in Düütschland ünner den Titel Fackeln im Sturm to sehn weer. Vör sien Filmrull in den Film Dirty Dancing, för de he för den Golden Globe nomineert worrn is, hebbt sien Fans kuum wüsst, dat Swayze ok en bannig goden Danser is. För den Golden Globe is he later noch fakener nomineert worrn, to’n Bispeel för sien
Juist is ’n oostfreesk Eilannen un en Eenheitsgemeen in’n Landkreis Auerk. Op Juist gifft et ’n evangeelsche un ’n kathoolsch Kark. Et gifft mennigmool ’n Plattdüütschen Avend. Juist is 17 km lang, aber deelwies blots 500 m breet. Insgesamt is dat Eiland 16,43 km² grood. An' 31.12.2006 harr Juist 1.766 Inwahner. Op Juist gifft et ook Strandsport. Op Juist gifft et ’n Flaagplatz un en Haven. Autoverkehr gifft dat op dat Eiland nich. De Flaagplatz is de erste, de mit Plasterstien baut worden is. Websteed vun Juist
Wolfgang Müller is de Naam von Wolfgang Müller (1877–1949), düütschen Maler, Wolfgang Müller (1901–1986), düütschen Wedderständler, Wolfgang Müller (1905–1983), düütschen Karkenhistoriker un Theoloog, Wolfgang Müller (1917–1974), düütschen Grafiker, Wolfgang Müller (1922–1960), düütsch Kabarettist un Schauspeler, Wolfgang Müller (1922–2012), düütschen Papyroloog, Wolfgang Müller (1923–2000), düütschen Jurist un Heimaatforscher, Wolfgang Müller (1925–2017), düütschen Mediziner, Wolfgang Müller (* 1931), düütschen Dressurrieder, Wolfgang Müller (1932–1992), düütschen Architekt, Wolfgang Müller (* 1934), düütschen Footballspeler, Wolfgang Müller (1935–2013), düütschen Footballtrainer, Wolfgang Müller (* 1936), düütschen Politiker (SPD), Wolfgang Müller (* 1937), düütschen Chemiker un Chemiehistoriker, Wolfgang Müller (1941–2013), düütschen Schriever un Dreihbookschriever, Wolfgang Müller (1942–2006), düütschen Mathematiker, Wolfgang Müller (* 1943), düütschen Lichtathlet, Wolfgang Müller (* 1946), düütschen Maler, Wolfgang Müller (* 1952), düütschen Footballspeler, Wolfgang Müller (* 1953), düütschen Ethnoloog, Wolfgang Müller (* 1953), düütschen Schauspeler un Synchroonsnacker, Wolfgang Müller (* 1954), düütschen Archivar, Wolfgang Müller (* 1955), düütschen Skilanglöper, Wolfgang Müller (* 1957), düütschen Künstler, Musiker un Schriever, Wolfgang Müller (* 1968), düütschen Maler un Kumponist, Wolfgang Müller (* 1975), düütschen Musiker, Wolfgang Müller, düütschen Filmproduzent, Wolfgang Müller, düütschen Översetter, Wolfgang Müller-Funk (* 1952), düütsch-öösterriekschen Literaturwetenschopper, Wolfgang Müller-Gabriel (* 1947), düütschen Jurist, Wolfgang Müller-Haeseler (1927–2004), düütschen Journalist, Wolfgang Müller-Härlin (* 1940), düütschen Schriever un
Dat Priabonium (afkört: Priabon) is in de Geologie de böverste Stoop vun’t Eozän. In afsluut Tallen hett dat disse Stoop vun 37,2 (±0,1) bit 33,9 (±0,1) Millionen Johr vör de hüütige Tiet geven. Dat Priabonium folg op dat Bartonium un weer vun’t Rupelium aflööst. De Stoop hett ehrn Naam vun de Lokalität Priabona, dat to de italienschen Gemeen Monte di Malo in de Provinz Vicenza höört. De Stoop un de Naam sünd 1893 beid vörslahn worrn vun de franzööschen Geologen Ernest Munier-Chalmas un Albert de Lapparent. De Anfang vun’t Priabonium liggt tosamen mit dat eerste Vörkamen vun de kalkigen Nannoplankton-Oort Chiasmolithus oamaruensis. Dat is dat sülve as de Basis vun de Nannoplankton-Zoon NP18. Dat Enn vun de Stoop is dör dat Utstarven vun’t Foraminiferen-Geslecht Hantkenina defineert. Felix Gradstein, Jim Ogg, Jim & Alan Smith: A Geologic timescale. Cambridge University Press 2004 ISBN 9780521786737 Ernest Munier-Chalmas & Albert de Lapparent: Note sur la nomenclature des terrains sédimentaires. Bulletin de la Societé Géologique de France, 3. série, 21: 479-480, Paris 1893 ISSN: 0037-9409. Hans Murawski & Wilhelm Meyer: Geologisches Wörterbuch. 10., nee bearb. u. w. Opl., 278 S., Enke Verlag, Stuttgart 1998 ISBN 3-432-84100-0. Düütsche Stratigraafsche Kommisschoon (Rgv.) (2002): Stratigraphische Tabelle von
Ernst Stuhlinger (* 19. Dezember 1913 in Niederrimbach; † 25. Mai 2008 in Huntsville, Alabama) weer en düütsch-amerikaansch Atom-, Elektrotechnik- un Raketenwetenschapler. 1955 kreeg he de Staatsbörgerschaft vun de USA. Stuhlinger wurr mit 23 Johren in Physik promoveert un arbeidt siet 1939 in de düütsche Atomenergieforschung. Af 1943 arbedt he för de Grupp vun Wernher von Braun in Peenemünn. As en vun 126 Wetenschapler is he nah de Tweete Weltkrieg in de USA emigreert. Dat leep domols ünner de Beteknung Operation Paperclip. Stuhlinger hett denn an dat NASA-Raketenprogramm mitarbeidt. Vun 1960 bit 1968 weer he Direkter vun dat Ruumfohrtforschungszentrum (space science lab) vun dat Marshall Space Flight Center vun de NASA in Huntsville (Alabama). Bit 1975 bleev he beradend Forschungsdirekter. Nah sein Pensioneerung wurr Stuhlinger Professer un leitend Forscher an de University of Alabama. Ernst Stuhlinger, Possibilities of Electrical Space Ship Propulsion, Friedrich Hecht (Ed.), Bericht über den V Internationalen Astronautischen Kongress (Osterreichen Gesellschaft für Weltraumforschung, Wien, 1955). Ernst Stuhlinger and Joseph King, Concept for a Manned Mars Expedition with Electrically Propelled Vehicles, Progress in Astronautics, Vol. 9, S. 647–664, San Diego: Univelt, 1963. Ernst Stuhlinger / Frederick J. Ordway III, Wernher von Braun. Aufbruch in den Weltraum, Esslingen, 1992.
Dit Woort hett noch annere Bedüden: kiek dorför ünner Westworld (Feernsehreeg). Westworld (op Platt so veel as „Westwelt“) is en US-amerikaanschen Science-Fiction-Film vun’n Speelbaas, Dreihbook- un Bestsellerschriever Michael Crichton ut dat Johr 1973. In Düütschland keem de Film an’n 24. Januar 1974 in de Kinos. Dat Dreihbook baseert op den glieknöömten Roman, de ok vun Michael Crichton schreven weer. Op Grundlaag vun den Roman un ok den Film warrt siet 2016 en Feernsehreeg ünner den glieken Titel produzeert. De Vergnögens- un Freetietpark Delos lockt sien Gäst dormit, dat se in verscheden Rullen slippen un sik as Revolverhelden, röömsch Herrscher oder Ridderslüüd bewiesen un vergnögen künnt. Dat de Gäst ok vull op jemehr Kosten kommt un de Spaaß keen Grenzen finnt, bestaht de Statisten ut Androiden un Gynoiden. Disse künstlichen Figuren künnt besehrt un sogor doodmaakt warrn, man de Minschen künnt dör en sünnere Sensorik in de Wapen nich to Schaden kamen. Besehrnissen un Doodsfäll warrt dormit utslaten un de Lüüd künnt sik ganz so verhollen, as sik dat in de wählte Tiet höört. De toschannen maakten Androiden warrt in de Nacht wedder heel maakt un künnt so an’n nächsten Dag wedder insett warrn. Peter Martin un John Blane hebbt sik
Breddörp is en Oort un Gemeen in de Samtgemeen Tarms in’n Landkreis Rodenborg (Wümm) mit 1051 Inwahners (Stand 31. Dezember 2022). De Gemeen sett sik ut de beiden Oortsdelen Breddörp (mit Breddörpermoor) un Hanst tosamen. De Gemeen Breddörp is de nöördlichste in de Samtgemeen Tarms un grenzt in’n Noorden an de Eenheitsgemeen Gnarrenborg. Na Süüden liggt de Gemeen Hepst, de ok to de Samtgemeen Tarms höört. In’n Oosten grenzt Breddörp an de Samtgemeen Sürsen, nipp un nau an de Gemeen Rhaar. Un na Westen to slutt sik de Landkreis Oosterholt an mit de Eenheitsgemeen Worpsweed. Dat Rebeet vun de Gemeen is landschopplich prägt un bargt ünner annern ok dat Naturschuulrebeet Swatte Flage. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. Breddörp is dat eerste mol 1236 in en Oorkunnen nöömt worrn. De Gemeenraat ümfaat ölven Liddmaten, de sik op twee Parteien verdeelt. De letzte Kommunalwahl weer in’n September 2011. Breddörp is tyypsch ländlich präägt, wiest aver ok verscheden Gewarfmöglichkeiten op. Dat Gewarfrebeet Lüßelsfels is mit finanzielle Help vun de EU tostannen kamen. För de Inwahners gifft dat verscheden Sportanlagen för Hallen- un
Dat Auerkerland is en historsche Landschap, in Miden vun Oostfreesland, wat en wiet Rebeet rund um de Stadt Auerk umfaat. Dat Auerkerland grenzt in’ Westen an dat Harlingerland, in’ Noorden an dat Nörderland un dat Harlingerland, in’n Oosten an Östringen un in’ Süüden an dat Lengener Meer und at Moormerland.
Kansas betekent Kansas, US-amerikaanschen Bundsstaat, Kansas City, Stadt in Missouri, USA, Kansas City, Stadt in Kansas, USA, Kansas City, Stadt in Oregon, USA, Kansas City, Stadt in Tennessee, USA, Kansas River, Stroom in Kansas, USA, de in’n Missouri River münnt, Kansas, US-amerikaansche Rockband, Kansas City. Speelfilm ut dat Johr 1996. Kansas is de Familiennaam von Rocky Kansas (1893–1954), US-amerikaanschen Boxer. Kiek ok bi: Kansas Township. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Riff betekent Riff, en smalle, langtogen Struktur an’n Seebodden, künstlich Riff, en künstlich Objekt in’t Water, Riff, en Phraas oder Akkordsequenz in de modernen Musik, Tarifit, en Berberspraak, de Afkörten vun dat Multimediae-Dateiformat Resource Interchange File Format vun Microsoft. Kiek ok bi: Rif, Ryff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Rupelium (tomeist afkört as Rupel oder Rupel-Stoop) is de ünnere geoloogsche Stoop vun’t Oligozän. In afsluut Tallen hett dat disse Stoop vun 33,9 (±0,1) bit 28,4 (±0,1) Millionen Johr vör de hüütige Tiet geven. Dat Rupelium folg op dat Priabonium un weer vun’t Chattium aflööst. De Naam vun de Stoop is vun de Rupel, en rechten Nevenstroom vun de Schelde bi Antwerpen in Belgien, afleidt. Beids, de Naam un de Stoop, weer 1850 vun den franzööschen Geologen André Hubert Dumont vörslahn. De Anfang vun de Stoop warrt dör dat Utstarven vun dat Foraminiferen-Geslecht Hantkenina markeert. Dat Enn vun’t Rupelium is dör dat Utstarven vun’t Foraminiferen-Geslecht Chiloguembelina defineert. Dat is gliekbedüden mit de Basis vun de Foraminiferen-Zoon P21b. André Dumont: Rapport sur la carte géologique du Royaume. Bulletins de l’Académie Royale des Sciences, des Lettres et des Beaux-Arts de Belgique, 16(2): 351-373, Brüssel 1850. Felix Gradstein, Jim Ogg, Jim & Alan Smith: A Geologic timescale. Cambridge University Press 2004 ISBN 9780521786737 Hans Murawski & Wilhelm Meyer: Geologisches Wörterbuch. 10., nee bearb. u. w. Opl., 278 S., Enke Verlag, Stuttgart 1998 ISBN 3-432-84100-0. Düütsche Stratigraafsche Kommisschoon (Rgv.) (2002): Stratigraphische Tabelle von Deutschland 2002. ISBN 3-00-010197-7 - PDF (Groot) GeoWhen Database Norges
As Belgisch Kreisel (ok: Belgisch Rieg) betekend man bi de Radsport en Formatschoon, de en Grupp vun Radfohrers dör dat effektiv Utnutzen vun de Windschaa un Aflösen mit de Leedarbeit en energiesporend Fohrwies mögelk makt. De besteiht ut twee Enkelriegen, de sück tegennanner bewegen, d. h., een Rieg fohrt fohrt flinker, de anner Rieg (mit de aflöst Fohrers) ruch weg 2 km/h langsamer. An de Spitz vun de Formatschoon wesselt de jewiels Föhrende vun de flinkere Rieg in de langsamere Rieg sobold he mit sien Achterrad vullstännig an de Vörderrad vun de Föhrende ut disse Rieg vörbitrucken is. An’ Enn’ vun de Formatschoon wesselt de letzte Fohrer vun de Rieg mit de aflöst Fohrer röver an dat Achterrad vun de letzt Fohrer ut de flinkere Rieg, sobold as dat mögelk is. Dordör „kreiselt“ de Formatschoon insgesamt. Dör disse Fohrwies wurrd de Föhrungsarbeit und dat Fohren in de Windschaa gliekmäßig tüschen de Fohrer vun de Kreisel verdeelt, wat aber ok de Nahdeel vun de belgisch Kreisel utmakt: Starker un nicht so stark Fohrer mööt immer glieks lang föhren. Dorüm wurr de belgisch Kreisel hüüd nich mehr so faken fohren. Besünners, wo dat bargan geiht oder bi dat Mannschapstietfohren bi de Tour
The Lake House is de Titel vun en US-amerikaansch Filmdrama ut dat Johr 2006, in dat Sandra Bullock un Keanu Reeves de Hööftrullen speelt. In de USA keem de Film an’n 16. Juni 2006 in de Kinos. In Düütschland weer de Filmstart an’n 6. Juli 2006. De Film stellt en Remake dor vun den süüdkoreaanschen Film Siworae (dt.: Il Mare – Das Haus am Meer) ut dat Johr 2000. De Doktersche Kate Foster hett längere Tiet in en Huus an en See wahnt, tütt denn aver na Chicago, woneem se en Steed in’t Krankenhuus annimmt. För ehrn Namieter lett se en Naricht dor. Alex Wyler, den sien Vadder dat Huus inst boot hett, finnt de Naricht un wunnert sik, vun wegen dat he dacht hett, dat in dat Huus vörher keeneen wahnt hett. Över den Breefkasten vör’t Huus tuuscht Kate un Alex wietere Narichten ut un warrt op dissen Weg mehr vunenanner wies. Bald stellt sik rut, dat Alex in’t Johr 2004 leevt, man Kate leevt in’t Johr 2006. An ehrn Geboortsdag 2006 sitt Kate alleen in een Bar un denkt torüch an een Mann, den se twee Johr fröher op ehr Geboortsdagfier drapen hett. De Film wiest, woans Alex